ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *17/11/2*020**

**Τελετή στο Μνημείο Ηρώων για την 47η Επέτειο του Πολυτεχνείου**

Σε μια σεμνή τελετή, πραγματοποιήθηκε σήμερα 17/11/2020 κατάθεση στεφάνου για την επέτειο του Πολυτεχνείου από τον δήμο Αγίας Βαρβάρας στο μνημείο Ηρώων της πόλης μας. Το στεφάνι κατατέθηκε από τον δήμαρχο Λάμπρο Μίχο.

Η φετινή επέτειος και οι εκδηλώσεις προς τιμή των πεσόντων έγιναν υπό το βάρος της πανδημίας και των επώδυνων συνεπειών της για τους συνανθρώπους μας και στέρησαν τη δυνατότητα φυσικής παρουσίας των μαθητών αλλά και των εκπροσώπων φορέων και αιρετών. Η μνήμη όμως παραμένει ζωντανή όπως και η αναγνώριση της θυσίας των επώνυμων και ανώνυμων αγωνιστών.